Mil Mi-17

**Mil Mi-17** (NATO naziv *Hip*) je sovjetski višenamjenski transportni helikopter nastao prvenstveno pod oznakom Mi-8MTV. Osnovne razlike od Mi-8 helikoptera su jači motor,veći rotor, ojačana konstrukcija radi mogućnosti prijenosa veće količine tereta.

## Razvoj
Razvoj ovog helikoptera je započet na konstrukciji Mi-8 helikoptera s dodanim znatno većim motorom  TV3-117MT koji razvija snagu od 2070 KS po uzoru na Mi-14 helikopter. Oznaka Mi-17 je namijenjena isključivo za izvoz dok oznaka Mi-8 se koristi u ruskoj vojsci.

## Opis
thumb|lijevo|Egipatski Mi-17 u letu.
Mi-17 je prepoznatljiv po tome što mu se repni rotor za razliku od Mi-8 nalazi sa lijeve strane repa gdje su i vrata za ulaz, kao i po stitnicima protiv prljavštine na usisnicima vazduha motora. Usisnici motora su nešto kraći i ne prelaze na pilotsku kabinu kao kod Mi-8. 
Modeli se razlikuju zavisno od namjene i toga za koju je zemlju rađena isporuka. Naprimer šesnaest helikoptera koji su 2005. isporučeni vojsci Češke imaju velika vrata sa desne strane i bolji pomoćni motor (proizveden u Češkoj). 
Osam od njih ima na zadnjem dijelu trupa vrata i utovarnu rampu za utovar manjih vozila.

Mi-17 namenjen je za izvoz. Koristi se kao i Mi-8 kao spasilački helikopter, moze biti naoružan raznovrsnim asortimanom raketa, projektila i topova. Zadatke koje moze izvršavati su: napadi,vazdušna podrška,elektronsko praćenje i snimanje, medicinski ili spasilački. Mi-17 može prevoziti teret, uključujući i dugačke terete koji kroz zadnja vrata izlaze iz gabarita kabine kao i specijalne terete obješene ispod helikoptera. Zavisno o namjeni,u kabini se moze prevoziti 24 putnika, 30 vojnika ili 20 ranjenika.

## Verzije
;Mi-8AMT
:Nenaoružana civilna transportna verzija Mi-17. 
;Mi-8AMT(Sh)
:Ova verzija Mi-8AMT proizvedena je u Ulan-Udeu
;Mi-8MT
:Naprednija verzija Mi-8T, pokretan s dva 3846-shp (2868-kW) Klimov TV3-117MT turboprop motora. 
;Mi-8MTV
:Verzija s kabinom pod tlakom, pokretan s dva Klimov TV3-117VM turboprop motora.
;Mi-8MTV-1
:Civilna verzija Mi-8MTV opremljena radarom. 
;Mi-8MTV-2
:Vojna verzija Mi-8MTV, opremljena radarom, sa šest nosača oružja.
;Mi-8MTV-3
:Vojna verzija Mi-8MTV-2, opremljena s četiri nosača oružja.
;Mi-8MTV-5
:Vojna verzija transportnog helikoptera. Izvozna oznaka **Mi-17MD**.
;Mi-8MTV-5-Ga
:Civilna verzija Mi-8MTV-5.
;Mi-8MTO
:Prerada Mi-8MT i Mi-MTV helikoptera za noćne napade.
;Mi-8MTPB 
:Verzija za elektronsko ometanje Mi-17 Hip-H. Izvozna oznaka **Mi-17PP**.
mini|200px|Hrvatski Mil Mi-171 Sh

mini|200px|Irački Mi-17E.

;Mi-8AMTSh (za izvoz - Mi-171Sh)
:Vnačica s novim velikim vratima na desnoj strani, pločama od kevlara oko kokpita i motora. Neki imaju rampu umjesto vratiju sa stražnje strane. Češka i Hrvatska posjeduju ove helikoptere
mini|200px|Dva egipatska Mi-17 helikoptera nakon iskrcavanja trupa tokom vježbe.

;Mi-17 (NATO - Hip-H)
:Poboljšana verzija Mi-8, pokretan s dva Klimov TV3-117MT turboprop motora. Osnovna proizvodna verzija.
;Mi-17-1M
:Verzija za operacije na velikim visinama, pokretan s dva TV3-117VM turboprop motora.
;Mi-17-IV
:Vojno transportna verzija, također poznata kao **Mi-8MTV-1**.
;Mi-17-IVA
:Verzija leteće bolnice.
;Mi-17MD
:Izvozna verzija Mi-8MTV-5, pokretan s dva Klimov TV3-117VM turboprop motora.
;Mi-17KF
:Izvozna verzija opremljena novijom avijonikom.
;Mi-17P
:Izvozna verzija, putnički transportni helikopter.
;Mi-17PG
:Helikopter za elektroničko ometanje.
;Mi-17PI
:Helikopter za elektroničko ometanje.
;Mi-17PP
:Verzijaza elektroničko ometanje. Ruska oznaka **Mi-8MTPB**.
;Mi-17AE
:Verzija za Poljsku.
;Mi-17Z-2
:Češka verzija za elektroničko ratovanje.
;Mi-18
:Izvorna oznaka Mil Mi-17.
;Mi-19
:Zračno komandno mjesto tenkovskih i motorizovanih jedinica.
;Mi-19R
:Zračno komandno mjesto za raketnu artiljeriju.
;Mi-171
:Opremljen sa snažnijim turboprop motorima.
;Mi-172 
:Izvozna verzija Mi-8MTV-3.

## Također pogledajte 
* Mil Mi-8
* Aerospatiale SA 321
* Eurocopter Cougar

## Reference
Kategorija:Helikopteri